Komission direktiivi 2001/31/EY, annettu 8 päivänä toukokuuta 2001, moottoriajoneuvojen ja niiden perävaunujen osia koskevan neuvoston direktiivin 70/387/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 130 , 12/05/2001 s. 0033 - 0034



Komission direktiivi 2001/31/EY, annettu 8 päivänä toukokuuta 2001, moottoriajoneuvojen ja niiden perävaunujen osia koskevan neuvoston direktiivin 70/387/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 2000/40/EY(2), ja erityisesti sen 13 artiklan 2 kohdan, ottaa huomioon moottoriajoneuvojen ja niiden perävaunujen ovia koskevan jäsenvaltioiden lainsäädännön lähentämisestä 27 päivänä heinäkuuta 1970 annetun neuvoston direktiivin 70/387/ETY(3), sellaisena kuin se on viimeksi muutettuna komission direktiivillä 98/90/EY(4), ja erityisesti sen 3 artiklan, sekä katsoo seuraavaa: (1) Direktiivi 70/387/ETY on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä. Siten ajoneuvojärjestelmiä, osia ja erillisiä teknisiä yksiköitä koskevia direktiivin 70/156/ETY säännöksiä sovelletaan tähän direktiiviin. (2) Joidenkin raskaiden hyötyajoneuvojen ohjaustilan sisään tai sieltä ulos astuvien henkilöiden turvallisuuden parantamiseksi direktiivillä 98/90/ETY otettiin käyttöön ohjaustilan askelmien ja kädensijojen suunnittelussa huomioon otettavat vaatimukset. (3) Tietyt markkinoilla jo olevat ohjaustilamallit eivät voi täyttää direktiivillä 98/90/EY käyttöön otettuja erityisvaatimuksia, vaikka niiden turvallisuustaso katsotaan vaatimuksia vastaavaksi. Sen vuoksi teknisiä vaatimuksia olisi vielä muutettava, jotta kyseiset ohjausmallit voidaan hyväksyä. (4) Tässä direktiivissä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/387/ETY liite III tämän direktiivin liitteen mukaisesti. 2 artikla 1. Jäsenvaltiot eivät saa 1 päivästä lokakuuta 2000 ajoneuvon oviin liittyvistä syistä - evätä ajoneuvotyypiltä EY-tyyppihyväksyntää tai kansallista tyyppihyväksyntää, taikka - kieltää ajoneuvojen myyntiä, rekisteröintiä tai käyttöönottoa, jos ajoneuvot ovat direktiivin 70/387/ETY, sellaisena kuin se on muutettuna tällä direktiivillä, vaatimusten mukaiset. 2. Jäsenvaltiot 1 päivästä joulukuuta 2001 - eivät saa enää antaa EY-tyyppihyväksyntää, ja - saavat evätä kansallisen tyyppihyväksynnän uudelta ajoneuvotyypiltä ajoneuvon oviin liittyvistä syistä, jos direktiivin 70/387/ETY, sellaisena kuin se on muutettuna tällä direktiivillä, vaatimukset eivät täyty. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 2001. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 8 päivänä toukokuuta 2001. Komission puolesta Erkki Liikanen Komission jäsen (1) EYVL L 42, 23.2.1970, s. 1. (2) EYVL L 203, 10.8.2000, s. 9. (3) EYVL L 176, 10.8.1970, s. 5. (4) EYVL L 337, 12.12.1998, s. 29. LIITE Muutetaan direktiivin 70/387/ETY liite III seuraavasti: 1. Lisätään 1.2 kohtaan virke seuraavasti: "Viimeksi mainittua vaatimusta ei sovelleta ylimmän askelman ja ohjaustilan lattian väliseen etäisyyteen." 2. Korvataan 1.3 kohdan seitsemäs luetelmakohta seuraavasti: "- kahden peräkkäisen askelman tai ylimmän askelman ja ohjaustilan lattian päällekkäisyys leveyssuunnassa (J): 200 mm." 3. Korvataan 2.2.3 kohdan johdanto-osa seuraavasti: "Lisäksi kaiteen (kaiteiden), kädensijojen tai vastaavien tartuntalaitteiden yläreunan etäisyyden ohjaustilan lattiasta (P) on oltava vähintään: ..."